Arne Strand

Arne Strand (1944–2023) var en norsk redaktør og statssekretær (Ap). Han var sjefredaktør i Dagsavisen, redaksjonssjef i NRK og statssekretær i Gro Harlem Brundtlands andre regjering 1987–1989. 
Liv og virke
Strand tok magistergrad i statsvitenskap fra Universitetet i Oslo (1968). Strands magistergradavhandling hadde tittelen Det folkevalgte politiske lederskap i Oslo: en intervjuundersøkelse blant bystyrerepresentantene.

Strand fikk sitt første møte med journalistikken da han i 1964 fikk fortrede for kristenavisenVårt Lands nyhetsredaktør, teologen Einar Kvale. Strand fikk jobben, og arbeidet siden som journalist i både Vårt Land og i Arbeiderbladet. Deretter arbeidet han elleve år i NRK, først som økonomisk medarbeider, deretter som leder av radioens politiske avdeling og tilslutt fem år som redaksjonssjef.«Arne Strand ny statssekretær hos Gro». NTBtekst (9. januar 1987)

Strand var fra 1987 til 1989 statssekretær på Statsministerens kontor under Gro Harlem Brundtland. Der hadde han hovedansvar for kontakt med pressen. Etter at Brundtland gikk av til fordel for Jan P. Syse, gikk Strand tilbake til en NRK-stilling som rådgiver i kringkastingssjefens stab.«Nye sjefer i NRK». Aftenposten Morgen (14. desember 1989) Strand ble i mars 1990 politisk redaktør i Arbeiderbladet (nåværende Dagsavisen).«Arne Strand til Arbeiderbladet». NTBtekst (7. mars 1990)Gry Thune: Arbeidshesten - Portrettintervju med Arne Strand i Pensjonisten nr. 6, august 2021 Han var senere konstituert som ansvarlig redaktør i Dagsavisen flere ganger grunnet redaktørbytter.

Strand var aktiv i Arbeiderpartiets studentbevegelse, blant annet som redaktør av studentavisen Tross Alt. Han satt senere i en rekke forskjellige utvalg i partiet.

Strand var programleder for programmet Kristiansen & Strand på TV 2 Nyhetskanalen sammen med Stein Kåre Kristiansen fra 2010 til 2014.

Han var far til programlederen Christian Strand (født 1980) som Arne Strand og kona adopterte fra Indonesia.

 Referanser 

 Eksterne lenker 




Kategori:Journalister i Dagsavisen eller forløpere
Kategori:Norske redaktører
Kategori:Statssekretærer fra Ap
Kategori:Personer fra Ski kommune